લાહોર તા. ૧૨ : પાકિસ્તાનના પૂર્વ વડાપ્રધાન નવાઝ શરીફ, તેમની પુત્રી મરિયમ અને જમાઈ કેપ્ટન (સેવાનિવૃત્ત) મોહમ્મદ સફદરને બેગમ કુલસુમના જનાજામાં સામેલ થવા માટે પેરોલ આપવામાં આવશે. જિયો ટીવીએ પોતાના સમાચારમાં જણાવ્યું છે કે, નવાઝ શરીફનાં પત્ની કુલસુમના જનાજાની નામઝથી માંડીને દફનવિધી સુધી ત્રણેયને પેરોલ પર છોડવામાં આવશે. શરીફ પરિવારના આ ત્રણ સભ્ય અત્યારે અદિયાલા જેલમાં સજા કાપી રહ્યા છે. તેમને ભ્રષ્ટાચારના એક કેસમાં આ વર્ષે જુલાઈ મહિનામાં એક કોર્ટ દ્વારા દોષી ઠેરવાયા હતા. સૂત્રોએ જણાવ્યું કે, પેરોલ માટે કેદી તરફથી વિનંતી કરવાની જરૂર હોય છે.